## Dato og klokkeslett

Med denne modulen kan du endre systemets dato og klokkeslett, med et grafisk verktøy som er lett å bruke.

Du må ha rettigheter som systemadministrator (`root`) for å kunne endre dato og klokkeslett i systemet. Hvis du ikke har slik tilgang vil modulen bare vise deg de innstillingene som gjelder nå.

Når du først starter kan du bare se på innstillingene. For å endre innstillinger må du trykke på knappenAdministrator-modus. Du blir sendt rett til endringsdialogen hvis du har rettighetene, ellers vil &kde; spørre etter superbruker-passordet.

### Endre innstillinger

Du stiller datoen med den venstre delen av modulen. Velg måned (i rulleboksen øverst), år (telleboksen øverst), og dag i måneden (klikk på dagen i kalenderen).

Du stiller tiden med telleboksene nederst på klokka. Du kan også oppgi klokkeslettet direkte.

Klokkeslettet oppgis i 24-timers format. For å stille klokka til 8 om kvelden må du sette telleboksen for timer til 20.

For å velge en ny tidssone kan du bare velge en fra nedtrekksboksen nederst.

Når du har stilt inn riktig dato og klokkeslett, trykk så bare på Bruk for å lagre endringene.