## Farger

### Innledning

Fargevalgmodulen har 4 avdelinger:

1. Forhåndsvisning av fargeoppsett.

2. Valg av element-farge.

3. Tilgjengelige fargeoppsett.

4. Kontrast-skyveren.

Et skjerm-element (engelsk: widget) er et samlebegrep for slike deler av brukergrensesnittet som knapper, menyer og rullelinjer. Man kan betrakte dem som grunnleggende brikker som settes sammen for å bygge en applikasjon.

#### Forhåndsvisning

Denne ruten viser hvordan et fargeoppsett ser ut anvendt på et utvalg av skjerm-elementer. Den gir deg en forhåndsvisning av de fargevalgene du har gjort.

Et fargeoppsett består av et sett med 18 farger.

Hvert skjermelement er merket slik at du kan se hvordan endringene dine påvirker fargeoppsettet.

#### Elementfarge

Den øvre kombinasjonsboksen viser hvilken del av fargeoppsettet som er valgt. Den tilhørende fargen kan velges ved å trykke på fargeboksen nedenfor kombinasjonsboksen. Da vises det en dialogrute for fargevalg, som du kan bruke til å finne fram en ny farge. Når du er fornøyd med fargevalget trykker du på OK-knappen i fargevalgsdialogen. Fargen blir da oppdatert i forhåndsvisningen.

Du kan velge enhver del av fargeoppsettet med konbinasjonsboksen for farger.

#### Kontrast-skyver

Med Kontrast-skyveren kan du endre kontrasten mellom forskjellige nyanser av de valgte fargene.

Forhåndsvisningen oppdateres øyeblikkelig og viser hvordan endringen din vil virke.

#### Fargevalg

Det leveres en del ferdige fargeoppsett med &kde;, og du står fritt til å definere ditt eget.

Ved siden av navnet i lista vises de tre hovedfargene i hvert oppsett. Trykk på navnet i listeboksen, så får du se fargeoppsettet i forhåndsvisningen.

Du kan lage ditt eget fargeoppsett med utgangspunkt i oppsettene fra &kde;. Trykk på Lagre fargevalg …-knappen for å lagre fargeoppsettet med et nytt navn, deretter kan du endre det.

Når du har laget et slikt brukerdefinert fargevalg kan du lagre endringer (som vist i forhåndsvisningen) med knappen Lagre fargevalg …, eller slette det med Slett fargevalg.

&kde;s egne fargevalg kan ikke endres eller slettes.

Nye oppføringer i fargevalgslista kan du legge inn med knappen Importer oppsett …. Dette kan være fargeoppsett som du har laget på en annen maskin og lagret der, eller oppsett som du har hentet fra et nettsted.

Du kan velge om &kde; skal bruke fargeoppsettet også for ikke-&kde; applikasjoner ved å krysse av for Bruk fargevalg for andre applikasjoner. Ikke alle applikasjoner tillater dette, men de fleste håndterer det fint.